Піраміды Гізы

Піраміды Гізы знаходзяцца на плято Гіза ў прыгарадах Каіру (Эгіпет). Гэты комплекс старажытных помнікаў уключае тры піраміды, вядомыя як Вялікія Піраміды, а таксама скульптуру Вялікага Сьфінкса. Яны разьмешчаныя ў пустыні на адлегласьці каля 8 км ад старога гораду Гіза на рацэ Ніле і каля 25 км на паўднёвы захад ад цэнтру Каіру. Піраміда Хеопса — адзіны ацалелы помнік зь Сямі цудаў сьвету. Апісаньне Гэты старажытнаэгіпецкі нэкропаль складаецца з піраміды Хуфу (вядомай як Вялікая піраміда і піраміда Хеопса), некалькі меншай піраміды Хафры за некалькі сотняў мэтраў на паўднёвы захад і адносна сьціплых памераў піраміды Менкаура за некалькі сотняў мэтраў далей на паўднёвы захад, а таксама шэрагу менш буйных суправаджаючых будынкаў, вядомых як піраміды царыц, тратуары і піраміды даліны. Вялікі Сьфінкс разьмешчаны на ўсходнім баку комплексу тварам на ўсход. Шматлікія навукоўцы працягваюць лічыць, што Сьфінкс мае партрэтнае падабенства з Хафрой. Вонкавыя спасылкі Піраміды Гізы — сховішча мультымэдыйных матэрыялаў Піраміды Гізы, віртуальны тур